./data/phi0588/abo002/phi0588.abo002.perseus-lat2.xml
nam Themistocles, verens ne   bellare perseveraret, certiorem eum fecit id agi, ut pons, quem ille in Hellesponto fecerat,   dissolveretur ac reditu in Asiam excluderetur, idque ei persuasit   itaque qua sex mensibus iter fecerat, eadem minus diebus triginta in   Asiam reversus est seque a Themistocle non superatum, sed conservatum iudicavit   sic unius viri prudentia Graecia liberata est Europaeque succubuit   Asia  haec altera victoria, quae cum Marathonio possit comparari tropaeo  nam pari modo apud   Salamina parvo numero navium maxima post hominum memoriam classis est devicta